URDHËR
Nr. 67, datë 20.6. 2017

PËR DELEGIM KOMPETENCE

Në mbështetje të nenit 102, pika 4 të Kushtetutës të Republikës së Shqipërisë, të neneve 28, 29 të ligjit nr. 44/2015, datë 30.4.2015, “Kodi i Procedurave Administrative të Republikës së Shqipërisë”, të nenit 6, të
ligjit nr. 9000, datë 30.12.2003, “Për organizimin dhe funksionimin e Këshillit të Ministrave” dhe të nenit
11, të ligjit nr. 90/2012

“Për organizimin dhe funksionimin e administratës shtetërore”, URDHËROJ:
1.  Delegimin  e  kompetencave  të  titullarit  të  Ministrisë  së  Financave,  zëvendësministrit  të
Ministrisë së Financave, znj. Irena Beqiraj, për trajtimin dhe vendimmarrjen, lidhur me masën e
llogaritur të shpërndarjes së të ardhurave nga renta minerale, sipas parashikimeve të ligjit nr. 9975, datë 28.7.2008, “Për taksat kombëtare”, të ndryshuar, dhe akteve nënligjore në fuqi, që rregullojnë këtë çështje.
2. Kompetencat e titullarit të Ministrisë së Financave, për çështjen e përcaktuar në pikën 1 (një) të
këtij urdhri, do të ushtrohen nga data e hyrjes në fuqi, deri në shfuqizimin e tij.
3. Për zbatimin e këtij urdhri ngarkohet zëvendësministri i Ministrisë së Financave, znj. Irena
Beqiraj.
Ky urdhër hyn në fuqi menjëherë dhe botohet në Fletoren Zyrtare.

